Kybartų Kristijono Donelaičio gimnazija

Kybartų Kristijono Donelaičio gimnazija – dieninė, savarankiško mokymosi bendrojo lavinimo mokykla Kybartuose (Vilkaviškio raj.), J. Basanavičiaus g. 72, vykdanti vidurinio ugdymo programas. Įstaigos kodas 190485294. Pavadinta poeto Kristijono Donelaičio (1714–1780) vardu. Istorija 1861 m. per Kybartus nutiestas Kauno–Virbalio geležinkelis, sujungęs Rusiją ir Prūsiją, paskatino miesto ir jo gyventojų skaičiaus augimą. 1912 m. Kybartuose įkurta Caraičio Aleksejaus Virbalio berniukų gimnazija, kurioje buvo paruošiamoji, pirmoji ir antroji klasės, mokėsi 86 mokiniai. Tačiau, prasidėjus Pirmajam pasauliniam karui, mokykla buvo uždaryta. 1919 m. „Žiburio“ draugija buvusioje Kybartų klebonijoje įkūrė vidurinę mokyklą, išaugusią į gimnaziją. Mokyklos direktoriumi paskirtas Juozas Prapuolenis. 1925 m. pastatytas mūrinis gimnazijos pastatas. 1934 m. sausio 27 d. gimnazija tapo valstybine įstaiga. Fašistinės okupacijos metais mokyklos patalpas vokiečiai naudojo saviems reikalams, gimnazija buvo priversta glaustis nepritaikytose patalpose. Po Antrojo pasaulinio karo gimnazijos pastatas dar ilgai stovėjo apgriuvęs. 1945 m. Kybartų vidurinė mokykla pradėjo veikti mažiau nukentėjusiame 1923 m. statytame raudonų plytų name. Anksčiau šiame pastate glaudėsi protestantų bažnyčia ir vidurinė mokykla, kurioje tebuvo keturios gimnazijos klasės. Pirmuoju Kybartų vidurinės mokyklos direktoriumi buvo paskirtas J. Norkus. Nuo 1960 m. pradėtos organizuoti pirmosios talkos išgelbėti Kristijono Donelaičio bažnytėlės liekanas, šventorių, poeto išvaikščiotus takus. Buvo galvojama, kad šventoriuje palaidotas ir pats K. Donelaitis. Artėjant 250-osioms jo gimimo metinėms, mokytojai tarp 4 ąžuolų įrengė simbolinį kapą, o mokytojas G. Mikutaitis pagamino kuklų paminklėlį. Už darbus, puoselėjant K. Donelaičio atminimą, meninę saviveiklą, estetinį mokinių auklėjimą 1964 m. Kybartų vidurinei mokyklai suteiktas Kristijono Donelaičio vardas. 1981 m. pastatytas mokyklos bendrabutis. Direktorius Juozas Jurkynas, atvykęs iš Virbalio vidurinės mokyklos, pradėjo mokyklos priestato projektavimo darbus. 2004 m. mokyklai suteiktas gimnazijos statusas. Direktoriai 1912–1914 m.( prefektas Vincentas Vizgirda, kunigas) 1919–1923 m. Juozas Prapuolenis 1923–1927 m. Pijus Karalius, kunigas 1927–1934 m. Juozas Jakštys, kunigas 1934–1940 m. V. Ambraziejus 1940–1941 m. Viktoras Katilius, mokytojas, rašytojas 1941–1942 m. S. Čepulis, kunigas 1942–1944 m. Antanas Tamulionis 1945 m. J. Norkus 1945–1947 m. Vladas Baltrušaitis 1947–1955 m. Vincas Neščiokas 1955–1960 m. Alfonsas Mateika 1960–1968 m. Feliksas Petrauskas 1968–1985 m. Jonas Dirvonskis 1985–1990 m. Antanas Žakas 1990–1995 m. Juozas Jurkynas 1996–2002 m. Audronė Žakienė nuo 2002 m. Saulius Spangevičius Žymūs mokiniai Vladas Buragas, rašytojas Vytautas Gerulaitis, Lietuvos tenisininkas Vidmantas Japertas, verslininkas, Šiaulių politikas Mindaugas Jurkynas, politologas Algirdas Jonas Kasulaitis, JAV lietuvių visuomenės veikėjas Petras Kežinaitis, žurnalistas, redaktorius Stasys Kružinauskas, Vilkaviškio politikas Dobilas Kurtinaitis, Alytaus politikas Juozas Kurtinaitis, onkologas Laima Lapkauskaitė, muzikos prodiuserė Algimantas Liubinskas, futbolo treneris Algimantas Bereiša , teisininkas, tarptautinės klasės sporto meistras Romas Majauskas, Kauno rajono politikas Violeta Mickevičiūtė, skaitovė, radijo diktorė Vilija Nausėdaitė, teisininkė Pranas Penkaitis, dramaturgas, rašytojas Leonas Prapuolenis, ekonomistas, rezistentas Stasys Sinkevičius, chorvedys Vladas Tarasonis, Lietuvos kariuomenės kūrėjas-savanoris Edmundas Unguraitis, karikatūristas, stiklo dizaineris Remigijus Vilkaitis, aktorius Aldona Zavistauskienė, žurnalistė, redaktorė Zita Zokaitytė, žurnalistė, literatė Inga Valinskienė (Kartavičiūtė) - dainininkė, filmų įgarsintoja, politikė Nuorodos Mokyklos svetainė